Tyrant

Tyrant er en amerikansk dramaserie som gikk på FX fra 2014 til 2016. Serien handler om et fiktivt politisk dynasti i det fiktive landet Abuddin i Midtøsten. Den er regissert og skrevet av Gideon Raff og utviklet av Howard Gordon og Craig Wright. 

Serien handler om Bassam Al-Fayeed, også kalt Barry, som er sønn av diktatoren i landet Abuddin, men som dro til USA i slutten av tenårene, der han utdannet seg til barnelege, er gift med amerikanske Molly og har to barn. 20 år etter at han forlot Abuddin returnerer han til hjemlandet for å delta i nevøens bryllup, og han og familien blir gradvis viklet inn i politiske hendelser i Abuddin. Tidlig i første sesong dør Bassams far, og Bassams bror Jamal blir ny president. I andre sesong tar en islamistisk gruppe kjent som Kalifatet, som er tydelig modellert etter Den islamske staten, kontroll over deler av Abuddin, og Bassam blir leder for en motstandsgruppe som bidrar til å nedkjempe Kalifatet. I tredje sesong blir Bassam president i Abuddin. Fra 2. sesong er serien merkbart modellert etter virkelige begivenheter i Midtøsten, og al-Fayeed-dynastiet har store likhetstrekk med al-Assad-dynastiet i Syria.

 Rolleliste 
Adam Rayner som Bassam "Barry" Al Fayeed (sesong 1 - 3), sønn av Abbudins mangeårige diktator Khaled.

Jennifer Finnigan som Molly Al Fayeed (sesong 1 - 3), Bassams amerikanske kone

Ashraf Barhom som Jamal Al Fayeed (sesong 1 - 3), Bassams eldre bror, som overtar presidentskapet etter Khaleds død.

Moran Atias som Leila Al Fayeed (sesong 1 - 3), Jamals kone som i sin ungdom var i et forhold med Bassam.

Anne Winters som Emma Al Fayeed (sesong 1 - 3), Bassam's og Molly's datter

Noah Silver som Samuel "Sammy" Al Fayeed (sesong 1 - 3), Bassam's og Molly's sønn, som i tillegg er homofil

Alexander Karim som Ihab Rashid (sesong 1 - 3), Opposisjonsleder og sønn av Sjeik Rashid, som har planer om å styrte regjeringen.

Fares Fares som Fauzi Nadal (sesong 1 - 3), Journalist og frihetsforkjemper, Bassam's barndomsvenn.

Mor Paulner som Samira Nadal (Sesong 1 - 2) Fauzi's 20 år gamle datter, som samarbeider med og har et forhold til Ihab Rashid.

Raad Rawi som Tariq Al Fayeed (sesong 1 - 2), Khaleds bror, og general i Abbudin's militære styrker.

Olivia Popica som Halima (sesong 2 - 3), ung kvinne som aktivt kjemper for frihet og demokrati i Abbudin.

 Referanser 

 Eksterne lenker 


Kategori:Dramaserier fra USA
Kategori:TV-produksjoner på FX
Kategori:TV-produksjoner fra USA, fra 2010-årene